**22. A feladat a Rákosi-korszakra vonatkozik.** (hosszú)

**Mutassa be a források és ismeretei felhasználásával a Rákosi-korszak társadalmi gazdasági és politikai életének főbb jellemzőit! Térjen ki arra is, hogy miként**

**érvényesült a társadalom elnyomatása és megfélemlítése!**

„Malenkov: Mi kritikusan nézzük Magyarország helyzetét. Szeretnénk, ha az

elvtársak is kritikusan néznék és a hiányosságokról elmondanák véleményüket. Az a

benyomásunk, hogy a magyar elvtársak lebecsülik a hiányosságokat.

Berija: Ami a törvényességet és az igazságszolgáltatást illeti, Malenkov elvtársnak

igaza van. Rákosi elvtárs most is rosszul ért bennünket ebben a kérdésben. Nem arról

van szó, hogy Rákosi elvtárs 30-40 000 letartóztatottról beszélt, és ezek száma valamivel

nagyobb.

Talán elfogadható dolog, hogy a 9 500 000 lakosú Magyarországon 1 500 000 ember

ellen indítottak eljárást? Két és fél év alatt 1 150 000 személy ellen alkalmaztak adminisztratív

rendszabályokat. Ezek a számok azt mutatják, hogy a belügyi és igazságügyi

szervek, valamint az ÁVH nagyon rosszul dolgoznak. (...)

Ebben az évben 19 milliárdot akarnak beruházni. A lakosság ellen valóságos

repressziós hullám van, 4,5 milliós felnőtt lakosságból 1 500 000 személy ellen indítottak

eljárást három és fél év alatt. 1 150 000 kihágási ügy volt ez idő alatt. Mindenért

büntetnek, lényegtelen dolgokért önkényesen büntetnek. 1949-ben fogadták el

az Alkotmányt, mely szerint fel kell állítani az államügyészi szervezetet. Még mindig

nem állították fel. Nem tűrhetők ilyen viszonyok. Mindenféle machinációkhoz

folyamodnak, hogy biztosítsák az ipar erőltetett ütemű fejlődését.

Bulganyin: A gazdasági tervezés kérdésében van bizonyos kalandorság, pl. a saját

vaskohászat túlzott fejlesztése. Magyarországnak nincs saját vasérce, sem saját

koksza. Mindezt külföldről kell behozni. Senki sem számította még ki, hogy mennyibe

kerül Magyarországnak 1 tonna nyersvas és acél, Magyarországon olyan nagyolvasztókat

építenek, melyekhez az ércet senki sem ígérte meg. 1952-ben 700 000 tonna

koksz hiányzott. Sztálin elvtárs utasítására segítettek, hogy meg ne álljon a nagyolvasztó.

Jövő évre ugyancsak nincs a koksz biztosítva. Nagy túlzások vannak egyes

nagy beruházások területén.” *(Rákosi Mátyás és Nagy Imre a Kremlben 1953. június 13.*

*jegyzőkönyvrészlet)*

„Az egyéni gazdálkodók megsegítésének elhanyagolása miatt, a termelőszövetkezetek

sem gazdaságilag, sem politikailag eléggé alá nem támasztott, túl gyors

fejlesztése miatt, ami a parasztság gazdálkodását bizonytalanná tette, a mezőgazdasági

termelés fejlődése megakadt, s az utóbbi években lényegében egy helyben áll.

Ebben nagy szerepe volt a gyakori és nagyarányú tagosításoknak is, amelyek során

sok visszaélés, erőszakoskodás fordult elő, ami joggal sértette parasztságunk igazságérzetét,

amellett, hogy komoly gazdasági károkat is okozott neki. … a kormány

helyesnek és szükségesnek tartja a termelőszövetkezeti mozgalom lassítását, és az

önkéntesség szigorú betartása érdekében lehetővé fogja tenni, hogy azok a termelőszövetkezeti

tagok, akik vissza akarnak térni az egyéni gazdálkodáshoz, mert ott

vélik megtalálni boldogulásukat, a gazdasági év végén kiléphessenek a termelőszövetkezetből.

…

A bírósági és kihágási eljárások nagy száma, széles körben alkalmazott adminisztratív

módszerek … tömeges túlkapások és visszaélések, valamint egyéb zaklatások

sértették a lakosság igazságérzetét … Mindebből kiindulva, a megbocsátás szellemében,

a megnyugvás és jogos sérelmek gyökeres orvoslása érdekében, a kormány törvényjavaslatot

terjeszt az országgyűlés elé, amelynek alapján szabadon kell bocsátani

mindazokat, akiknek bűne nem oly súlyos, hogy szabadlábra helyezésük az állam

biztonságát veszélyezteti.” *(Nagy Imre miniszterelnöki expozéjából, 1953)*











